2001R1543 — ET — 06.01.2005 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 1543/2001,

27. juuli 2001,

millega sätestatakse salati, kähara endiivia ja eskariooli turustusnormid







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, ( 1 ) viimati muudetud komisjoni määrusega (EÜ) nr 911/2001, ( 2 ) eriti selle artikli 2 lõiget 2, ning arvestades järgmist: (1) Salat, kähar endiivia ja eskariool on määruse (EÜ) nr 2200/96 I lisas loetletud toodete hulgas, mille kohta tuleb vastu võtta normid. Komisjoni 13. jaanuari 1988. aasta määrust (EMÜ) nr 79/88, millega sätestatakse salati, kähara endiivia, eskariooli kvaliteedistandardid, ( 3 ) viimati muudetud määrusega (EÜ) nr 1455/1999, ( 4 ) on korduvalt muudetud ning see ei ole enam õiguslikult selge. (2) Määrus (EÜ) nr 79/88 tuleks kehtetuks tunnistada ja seal sisalduvad eeskirjad uuesti koostada. Selleks tuleks maailmaturu läbipaistvuse säilitamise huvides võtta arvesse salati, kähara endiivia ja eskariooli norme, mida on soovitanud Ühendatud Rahvaste Organisatsiooni Euroopa Majanduskomisjoni riknevate toodete standardimise ja kvaliteedi arendamise töörühm. (3) Nende normide kohaldamine peaks ebarahuldava kvaliteediga tooted turult kõrvaldama, viima tootmise vastavusse tarbijate nõudmistega ja hõlbustama ausal konkurentsil põhinevaid kaubandussuhteid, parandades seeläbi tootmise tasuvust. (4) Neid norme kohaldatakse kõikidel turustusetappidel. Toodete pikamaavedu, teatav ladustusaeg või mitmesugused toodetega tehtavad toimingud võivad kaasa tuua nende bioloogilisest arengust või suuremast või väiksemast riknemisohust põhjustatud kvaliteedi halvenemise. Seda kvaliteedi halvenemist tuleks seetõttu arvesse võtta lähetamisjärgsetel turustusetappidel standardeid kohaldades. (5) Käesolevas määruses sätestatud meetmed on kooskõlas värske puu- ja köögivilja turu korralduskomitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Lisas on sätestatud järgmiste toodete turustusnormid:

— CN-koodide 0705 11 ja 0705 19 alla kuuluvad salatid,

— CN-koodi 0705 29 alla kuuluv kähar endiivia ja eskariool.

Neid norme kohaldatakse kõikidel turustusetappidel määrusega (EÜ) nr 2200/96 sätestatud tingimuste kohaselt.

Lähetamisjärgsetel etappidel võib toodetel esineda vastupidiselt standarditele vähest värskuse ja turdumuse vähenemist ning bioloogilisest arengust või riknemisohust põhjustatud vähest kvaliteedi halvenemist.

Artikkel 2

Määrus (EMÜ) nr 79/88 tunnistatakse kehtetuks.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Määrust kohaldatakse alates 1. jaanuarist 2002.

Käesolev määrus on tervikuna siduv ja vahetult kohaldatav kõikides liikmesriikides.









LISA

SALATI, KÄHARA ENDIIVIA JA ESKARIOOLI NORMID

I. TOOTE MÄÄRATLUS

See norm kehtib:

— salatisortide (kultivarid) puhul, mis on kasvatatud: — — liigist Lactuca sativa L. var. capitata L. (peasalat, sealhulgas jääsalat), — liigist Lactuca sativa L. var. longifolia Lam. (rooma salat), — liigist Lactuca sativa L. var. crispa L. (lehtsalat) ja — nende sortide hübriididest,

— kähara endiivia sortide (kultivarid) puhul, mis on kasvatatud liigist Cichorium endivia L. var. crispum Lam.,

— laialehelise endiivia sortide (kultivarid) puhul, mis on kasvatatud liigist Cichorium endivia L. var. latifolium Lam.,

mis tuleb tarbijale värskelt tarnida.

Seda normi ei kohaldata tööstuslikuks töötlemiseks ettenähtud toodete suhtes, üksikute lehtedena või potis esitatud salati suhtes.

II. KVALITEEDINÕUDED

Standardis määratletakse müügivalmis ja pakendatud toodete kvaliteedinõuded.

A. Miinimumnõuded

Võttes arvesse iga klassi erinõudeid ja lubatud hälbeid, peavad kõikides klassides tooted olema:

— terved,

— veatud; mädanenud või toiduks kõlbmatud riknenud tooted ei ole lubatud,

— puhtad ja lõigatud, st ilma mulla või muu kasvusubstraadita ning nähtava võõrolluseta,

— värske välimusega,

— turdunud,

— taimekahjuriteta,

— taimekahjurite tekitatud kahjustusteta,

— putkumata,

— ebatavalise pinnaniiskuseta,

— võõra lõhna ja maitseta.

Salat võib olla värvuselt punakas, kui see on põhjustatud madalast temperatuurist kasvu ajal, kui see ei mõjuta märkimisväärselt saaduse üldilmet.

Juured tuleb lõigata välimiste lehtede kinnituskoha vahetust lähedusest ja lõige peab olema puhas.

Toode peab olema tavapäraselt arenenud.

Tooted peavad olema niisuguses valmimisastmes ja seisukorras, et need:

— taluvad vedu ja käitlemist ning

— jõuavad sihtkohta rahuldavas seisukorras.

B. Liigitamine

Tooted liigitatakse kahte järgnevalt määratletud klassi.

i) I klass

Selle klassi toode peab olema hea kvaliteediga. See peab olema sordile ja kaubanduslikule tüübile vastavate omadustega, eriti värvi osas.

Toode peab olema:

— hästi välja arenenud,

— tugev, võttes arvesse viljelusmeetodit ja toote liiki,

— kahjustusteta või söögikõlblikkust mõjutava riknemiseta,

— külmakahjustusteta.

Peasalatil peab olema üks hästi arenenud südamik. Katte all kasvatatud peasalati südamik võib olla väike.

Rooma salatil peab olema südamik, mis võib olla väike.

Kähara endiivia ja eskariooli keskne osa peab olema kollase värvusega.

ii) II klass

Sellesse klassi kuuluvad tooted, mida ei või liigitada I klassi, kuid mis vastavad eespool nimetatud miinimumnõuetele.

Toode peab olema:

— piisavalt hästi välja arenenud,

— kahjustusteta või riknemiseta, mis võib tõsiselt rikkuda söögiomadusi.

Toodetel võib olla järgmisi vigu, kui on säilinud põhilised kvaliteedi-, säilivus- ja esitusviisi omadused:

— tühised värvusvead,

— tühised taimekahjurite tekitatud kahjustused.

Peasalatil peab olema südamik, mis võib olla väike. Katte all kasvatatud peasalati puhul on südamiku puudumine lubatud.

Rooma salatil ei pea olema südamikku.

III. SUURUSNÕUDED

Suurus määratakse kindlaks ühe ühiku massi alusel.

A. Miinimummass

I ja II klassi miinimummass on:







Avamaal Katte all kasvatatud Peasalat (välja arvatud jääsalat) ja rooma salat (välja arvatud “Little gem”-tüüpi salat) 150 g 100 g Jääsalat 300 g 200 g Lehtsalat ja “Little gem”-tüüpi salat 100 g 100 g Kähar endiivia ja eskariool 200 g 150 g

B. Ühtlikkus

a) Salat

Kõikides klassides ei tohi sama pakendi kõige kergema ja kõige raskema ühiku vahe ületada:

— 40 g, kui kergeim ühik kaalub alla 150 g,

— 100 g, kui kergeim ühik kaalub 150–300 g,

— 150 g, kui kergeim ühik kaalub 300–450 g,

— 300 g, kui kergeim ühik kaalub üle 450 g.

b) Kähar endiivia ja eskariool

Kõikides klassides ei tohi sama pakendi kõige kergema ja kõige raskema ühiku vahe ületada 300 g.

IV. HÄLBEID KÄSITLEVAD NÕUDED

Igas pakendis lubatakse kvaliteedi- ja suurushälbeid toodete suhtes, mis ei vasta pakendil märgitud klassi nõuetele.

A. Kvaliteedihälbed

i) I klass

10 % ühikute arvust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires.

ii) II klass

10 % ühikute arvust, mis ei vasta selle klassi ega miinimumnõuetele, välja arvatud mädaplekkidega või muul viisil tarbimiseks kõlbmatuks muutunud tooted.

B. Suurushälbed

Kõikides klassides 10 % ühikute arvust, mis ei vasta vastavatele suurusnõuetele, kuid mille mass ei erine üle 10 % kõnealusest massist.

V. ESITUSVIISI NÕUDED

A. Ühtlikkus

Iga pakendi sisu peab olema ühtlik ja sisaldama sama päritoluga, sama sorti või kaubanduslikku tüüpi, sama kvaliteedi ja suurusega tooteid.

Käesoleva normi puhul kirjeldatud eri tooteliikide segu võib pakkida siiski ka kokku tingimusel, et tooted on sama kvaliteediga ja iga liigi puhul sama suurusega. Lisaks sellele peavad eri liigid olema üksteisest selgelt eristatavad ja iga liigi osakaal pakendis peab olema nähtav ilma seda kahjustamata.

Pakendi sisu nähtav osa peab esindama kogu pakendi sisu.

▼M1

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 5 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼B

B. Pakendamine

Tooted peavad olema pakitud nii, et need on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Pakend peab olema ilma igasuguse võõrolluseta.

▼M3

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

C. Esitusviis

Rohkem kui ühes kihis pakendatud tooteid võib pakendada vertikaalselt, kui kihid või pead on piisavalt kaitstud või eraldatud.

VI. MÄRGISTAMISNÕUDED

Iga pakendi ühel küljel peavad olema loetavate, kustumatute ja väljastpoolt nähtavate tähtedega järgmised andmed.

▼M3

A. Identifitseerimine

Pakendaja ja/või saatja nimi ja aadressSelle teabe võib asendada:

— kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse;

— ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab.

▼B

B. Toote liik

— “Salat”, “Võisalat”, “Bataavia”, “Jääsalat”, “Rooma salat”, “Lehtsalat” (või vajaduse korral näiteks “Tammelehesalat”, “Lollo bionda”, “Lollo rossa”), “Kähar endiivia” või “Eskariool” või muud sünonüümid, kui pakendi sisu ei ole väljastpoolt nähtav,

— vajaduse korral “Little gem” või muud sünonüümid,

— vajaduse korral märge “kasvatatud katte all” või muu vastav märge,

— sordinimi (ei ole kohustuslik),

— eri liiki toodete segu puhul: — — märge “Segasalat” või, — märge iga tooteliigi kohta ja kui sisu ei ole väljastpoolt pakendit nähtav, iga liigi toodete arv.

C. Toote päritolu

— Päritoluriik ja võimaluse korral tootmispiirkond või üleriigiline, piirkondlik või kohalik kohanimi.

D. Kaubanduslikud andmed

— Klass.

— Suurus väljendatud ühiku miinimummassina või ühikute arvuna.

— Netomass (ei ole kohustuslik).

E. Ametlik kontrollmärk (ei ole kohustuslik)

▼M3

Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.